Regnum

Regnum — недзяржаўнае федэральнае інфармацыйнае агенцтва (кампанія), якое распаўсюджвае навіны Расійскай Федэрацыі — Расіі і сумежных дзяржаў Еўропы, Сярэдняй Азіі і Закаўказзя ад уласных карэспандэнтаў, даччыных агенцтваў і партнёраў.

Штодня на стужцы агенцтва з’яўляецца каля 700 навін ад 150 карэспандэнтаў у Расіі і замежжы, навіны рубрыкуюцца паводле тэм, федэральных акруг, рэгіёнаў і сюжэтаўУсе сюжэты інфармацыйнага агенцтва Regnum .

 Структура 
Кампаніі належаць інфармацыйныя агенцтвы «Regnum-Волгаинформ» (Самара — Чэбаксары), «Северинформ» (Волагда), «Regnum — Архангельские новости» (Архангельск), рэгіянальныя праекты «Город_24» (Бранск, Смаленск), Regnum-MurmanNews (Мурманск), Regnum-MariNews (Яшкар-Ала), «Regnum-Балтика» (Санкт-Пецярбург), «Regnum-Алтай» (Барнаул), «Regnum-Приморье» (Уладзівасток) і іншыя.

У структуру таксама ўваходзяць рэгіянальныя рэдакцыі, якія ахопліваюць гарады і вобласці на тэрыторыі Расіі і блізкага замежжа.

У 2009 годзе было створана інфармацыйнае агенцтва «REX», якое накіравана на вытворчасць эканамічнай інфармацыі і прадстаўлення вялікай колькасці экспертных ацэнак і меркаванняў пра кірункі развіцця ў эканоміцы.

 Гісторыя 
Заснавана 22 ліпеня 2002 года Барысам Соркіным і Мадэстам Колеравым. З моманту заснавання агенцтва да 22 сакавіка 2003 года яго галоўным рэдактарам быў Колераў, затым яго змяніў Канстанцін Казенін. З лістапада 2007 года па жнівень 2009 года галоўным рэдактарам агенцтва з’яўляўся Віген Акапян, якога зноў змяніў Мадэст Колераў. 10 мая 2012 года агенцтва размясціла на сваім сайце інфармацыю, паводле якой кіпрская кампанія, назва і бенефіцыяр якой не раскрываюцца, набыла долю ў агенцтве, у сувязі з чым Мадэст Колераў пакінуў агенцтва, а новым галоўным рэдактарам агенцтва зноў стаў Віген Акапян.

Двойчы (2005, 2006) сайт агенцтва ганараваны званнем «Інфармацыйны сайт года» па версіі РОТАР, уладальнік «Прэміі Рунэту — 2006»Прэмія Рунэту . Пераможца Усерасійскага конкурсу сродкаў масавай інфармацыі на лепшае асвятленне тэмы міжэтнічнага ўзаемадзеяння народаў Расіі і іх этнакультурнага развіцця «СМИротворец-2008»СМИротворец-2010.

 Аўдыторыя і становішча ў Рунэце 
Штомесячная аўдыторыя, паводле даных LiveInternet, складае больш 4,3 млн чалавекстатыстыка вэб-сайта інфармацыйнага агенцтва Regnum. Па выніках праведзенага кампаніяй TNS Gallup Mediahttp://tns-global.ru/rus/group/russian/media/index.wbp  даследаванні маскоўскай аўдыторыі расійскіх інфармацыйных сайтаў, сярод чытачоў агенцтва пераважаюць кіраўнікі і спецыялісты — 72 % (у Яндэкс.Навіны гэты паказчык 63 %, NewsRu.Com — 64 %).

Кампанія «МАСМИ-Россия» у лістападзе — снежні 2006 года правяла 11-е даследаванне аўдыторыі Рунэту «Анлайн-манітор», паводле якога Regnum больш чытаюць кіраўнікі (28,3 % сярод чытачоў агенцтва супраць 20,3 % у сярэднім па Рунэце). Па прафесійнай прыкмеце ў аўдыторыі агенцтва пераважаюць журналісты, прадстаўнікі органаў улады, супрацоўнікі прамысловых прадпрыемстваў, будаўнічых і тэлекамунікацыйных кампаній, транспартнікі, банкіры, юрысты і г.д.

У топ-10 інфармацыйных агенцтваў па цытаванасці ў сродках масавай інфармацыі ў 2006 годзе, складзеным кампаніяй «Медиалогия», агенцтва займае чацвёртае месца сярод федэральных інфармацыйных агенцтваў Расіі. Адметнай рысай агенцтва з’яўляецца высокі для федэральных сродкаў масавай інфармацыі ўзровень цытавання сярод рэгіянальных выданняў.

 Водгукі 

 Станоўчыя 
Журналіст І. Вагнер у Весніку Ніжагародскага ўніверсітэта імя М. І. Лабачэўскага нароўні з «Інтэрфакс», РІА «Навіны» і «Прайм» адносіць «Regnum» да ліку «вядучых расійскіх ».

 Крытычныя 
Эстонская паліцыя бяспекі вінаваціла агенцтва ў палітызаванасці і ў тым, што яно з’яўляецца інструментам палітычнага ўплыву Расіі на краіны былога СССР. У 2005 годзе журналіст Эркі Бахаўскі эстонскай газеты Postimees назваў Regnum «самым магутным агентам уплыву» Расіі, інфармацыі якога, паводле яго меркавання, не варта давяраць. Бахаўскі заяўляе, што заходнія навінавыя агенцтвы «як правіла, не цытуюць навіны пра Расію па матэрыялах REGNUM, InfoRos і іншых „бог-ведае-якіх-агенцтваў“» і, паводле яго слоў, «у сваёй дзейнасці яны выкарыстоўваюць толькі матэрыялы Інтэрфакса, ІТАР-ТАСС, РІА-Навіны і да т.п.», паколькі «апошнія таксама могуць быць са зрухам, але іх прафесійны ўзровень усё ж вышэйшы».Расійскія сродкі масавай інфармацыі ў жыцці Эстоніі // Postimees, 19.10.2005.

У 2009 годзе латвійскі журналіст і палітык Інара Мурніецэ ў нацыянальна-кансерватыўным штотыднёвіку Latvijas Avīze сцвярджала, што Regnum «актыўна абараняў палітыку Крамля падчас расійска-грузінскай вайны, дае аднабаковую інфармацыю пра працэсы ў Малдове, ва Украіне і ў іншых месцах, а пытанне суайчыннікаў выкарыстоўвае для прасоўвання палітычных інтарэсаў Расіі»Mūrniece I. Kremļa interešu sardzē // Latvijas Avīze, 23.10.2009.

Галоўнаму рэдактару агенцтва Мадэсту Колераву забаронены ўезд у Літву, Эстонію і ЛатвіюГлава Regnum стаў персонай нон грата ў Латвіі // Руская служба Бі-бі-сі, 08.08.2012.

Галоўны рэдактар газеты «Безнең гәҗит» Ільфат Файзрахманаў лічыць, што «інфармацыю, якая тычыцца татараў і Татарстана, агенцтва, галоўным чынам, прадстаўляе з негатыўнага боку і часта скажае факты»Паклёп на татарскую журналістку  // etatar.ru.

Пачынаючы з 2011 года агенцтва патрапіла ў няласку ў Туркменістане. У распаўсюджаным паведамленні Міністэрства замежных спраў Туркменістана туркменскія дыпламаты неаднаразова выказалі сваё непрыманне агенцтва, сцвярджалася, што яно сістэматычна распаўсюджвае непраўдзівую, неаб’ектыўную інфармацыю пра іх краінуМіністэрства замежных спраў Туркменістана распаўсюдзіла паведамленне для сродкаў масавай інфармацыіМіністэрства замежных спраў Туркменістана вінаваціць агенцтва Regnum у хлусні і правакацыяхМіністэрства замежных спраў Туркменістана адказала на публікацыю інфармацыйнага агенцтва Regnum.

 Беларусь 
Regnum з’яўляецца асноўнай пляцоўкай для выступу рознага роду публіцыстаў і палітолагаў, якія з’яўляюцца адэптамі «рускага адзінства» і адмаўляюць існаванне Беларусі, беларускай мовы і беларусаў як самастойнай нацыі. Большасць падобных матэрыялаў пазней тыражуюцца на мясцовых «імперскіх» рэсурсах.

У 2011 годзе быў апублікаваны артыкул Уладзіміра Зотава, у якім аўтар, змешваючы пытанні палітыкі і грамадскага жыцця, спрабуе даказаць, што нібыта ў Беларусі ўціскаецца ўсё рускае. Зотаў абвінаваціў беларускую адукацыю ў нацыяналізме, а беларускую прафесуру ў тым, што тая, нібыта пагалоўна «сядзіць» на польскіх грантахВладимир Зотов: Станет ли Белоруссия частью Большой русской нации.

У артыкуле палітогала Мікалая МалішэўскагаВласти Белоруссии делают ставку на националистических маргиналов тагачасны міністр адукацыі Беларусі Сяргей Маскевіч за тое, што ён выказаўся ў падтрымку беларускай мовы, названы «нацыяналістычным маргіналам». Міністр культуры Павел Латушка адбінавачаны ў «беларусізацыі» свайго міністэрства, у курыраванні здымак фільма па рамане Уладзіміра Караткевіча. Сам Караткевіч у іншай публікацыі на сайце агенцтва названы пісьменнікам-русафобам за тое, што ён напісаў раман «Каласы пад сярпом тваім» аб барацьбе беларусаў з Расійскай імперыяй, а культурная палітыка беларускай дзяржавы паланафільскай і русафобскайЕрмолай Слышик: Культурная политика белорусского государства: полонофильство и русофобия.

У 2012 годзе на сайце агенцтва быў апублікаваны артыкул былога начальніка аддзела па справах моладзі Кастрычніцкага раёна Віцебска Андрэя ГерашчанкіАндрей Геращенко: История белорусского народа — не история польско-литовской шляхты, звольненага з дзяржслужбы за антыбеларускія выказванні аб штучнасці беларускай мовы, культуры і адмаўленне існавання беларускай нацыі. У артыкуле адмаўляецца гістарычная роля такіх асоб як Тадэвуш Касцюшка, Кастусь Каліноўскі і роду Радзівілаў, перадача «Падарожжа дылетанта» была абвінавачана ў русафобіі і нянавісці да Расіі. Таксама Герашчанка выступіў з прапановай прыцягнення ў рады гісторыкаў большай колькасці «прыхільнікаў славянскага і рускага адзінства».

У тым жа годзе быў апублікаваны артыкул гісторыка Валерыя Чарапіцы з Гродзенскага дзяржаўнага ўніверсітэта імя Янкі Купалы, у якім ён сцвярджаў, што «заходнерусізм выступаў за выратаванне беларусаў праз яднанне ў рамках праваслаўнай царквы і адзінай Расіі»Белорусский историк: Настало время обстоятельного разговора об идее западнорусизма. Іншы гісторык Аляксандр Бендзін называе палітыку віленскага генерала-губернатара М. Мураўёва, за сваю жорсткасць больш вядомага як «Мураўёў-вешальнік», «этнічнай мадэрнізацыяй мясцовага рускага насельніцтва», у яго ўспрыманні нацыянальная беларуская ідэалогія носіць штучны характар, а заходнерусізм для беларусаў арганічны і натуральны. Беларуская гісторыя ў артыкуле называецца выдумкамі «нацыяналістаў», якія «сфабрыкавалі канфлікт паміж беларускім этнасам і Расійскай імперыяй». Таксама Бендзін моцна крытыкуе адзінага на той час беларускамоўнага міністра культуры Паўла Латушку, абвінавачваючы ў вельмі добрым стаўленні да нацыянальнай мовы і культурыАлександр Бендин: Западнорусизм как идейная основа белорусско-российской интеграции.

Дзяржаўная праграма «Замкі Беларусі» на 2012—2018 гады была ахарактарызавана агенцтвам як «аднаўленне замкаў літоўскіх князёў і польскіх магнатаў»Минкультуры Белоруссии восстанавливает литовские и польские замкиЭксперт: Латушко забыл, что он министр культуры Белоруссии, а не Польши.

У 2013 годзе на сайце агенцтва з’явіліся матэрыялы супраць устаноўкі ў Віцебску помніка Альгерду, князю віцебскаму і вялікаму князю літоўскаму, які «з’яўляецца прамым выклікам праваслаўю і пагрозай адзінай культурна-гістарычнай прасторы Саюзнай дзяржавы Расіі і Беларусі», а таксама прасоўвалася ўстаноўка помнікаў Аляксандру Неўскаму і княгіні Вользе.

У 2014 годзе быў апублікаваны артыкул, у якім сцвярджалася, што на працягу многіх гадоў улады Беларусі праводзяць палітыку беларусізацыі, якая прадугледжвае знішчэнне рускамоўнай тапанімікі, рэвізію афіцыйнай гістарыяграфіі, а таксама актыўную палітычную міфатворчасць. Паводле агенцтва, Прэзідэнт Беларусі Аляксандр Лукашэнка ўпэўнены ў наяўнасці «беларускай цывілізацыі»REGNUM: Улады Беларусі ўзяліся за папулярызацыю «вышыванак».

Заява міністра адукацыі Беларусі Міхаіл Жураўкоў, зробленая 21 студзеня 2015 года, што вывучаць геаграфію і гісторыю Беларусі трэба на беларускай мове, была пададзена агенцтвам як забарона на выкладанне гэтых прадметаў на рускай мовеНамер выкладаць геаграфію і гісторыю Беларусі па-беларуску выклікаў нэрвовую рэакцыю ў Расеі.

У жніўні 2016 года на Regnum з’явіўся артыкул, які асуджаў фестываль «Славянскі базар у Віцебску» за адыход ад інтэграцыі постсавецкай прасторы, а пераможца таго года Аляксея Гроса за тое, што той апрануў на выступленне вышыванку, спеў песню з рэпертуара амерыканскай групы «Bon Jovi», а затым асмеліўся прапанаваць весці канцэрты фестывалю на беларускай і англійскай мовах.

У верасні 2016 года быў апублікаваны матэрыял, у якім помнік Аляксандру Неўскаму ў Віцебску, устаноўка якога падтрымлівалася ў публікацыях агенцтва, быў раскрытыкаваны старшынёй віцебскай грамадскай арганізацыі «Расійскі культурны цэнтр „Русь“» Ігарам Патапавым за адсутнасць «рускага духу». Паводле яго меркавання беларускія чыноўнікі «таемна ўвасобілі свае спецыфічныя прыхільнасці», бо не паказалі ў помніку ідэі адзінства, магутнасці і абароны рускай зямлі«На памятнике Александру Невскому в Витебске нет русского духа»Расійскія чарнасоценцы знайшлі русафобію ў помніку Аляксандру Неўскаму ў Віцебску.

 Цэнзура 
30 кастрычніка 2021 года сайт «Regnum» заблакавалі ў Беларусі.

 Справа «рэгнумаўцаў» 
25 кастрычніка 2016 года на сайце інфармацыйнага агенцтва Regnum з’явіўся артыкул за аўтарствам Алы Бронь (псеўданім Дзмітрыя Алімкіна) «Беларусь сыходзіць з Рускага свету цішком, з улікам украінскага досведу» ()Беларусь уходит из Русского мира исподтишка, с учетом украинского опыта. Матэрыял быў напісаны з нагоды ініцыятывы вывучаць беларускую мову ў дзіцячых садках. У артыкуле сцвярджалася, што такім чынам беларускія ўлады хочуць пераадолець настроі беларусаў, «абсалютная большасць якіх жадае ўз’яднання са сваёй вялікай радзімай — Расіяй», а на беларускай мове ў Беларусі размаўляюць толькі выкладчыкі, дыктары і апазіцыянеры. Паводле слоў аўтара, літаратурная беларуская мова была створана ў 1920—1930-х гадах «трацкістамі», «якіх пазней вычысціў Сталін». Сталін знішчыў беларусізатараў і спыніў беларусізацыю, але пасля развалу СССР «недабітыя паліцаі і іх унукі зноў пачалі сваю чорную справу». Аўтар сцвярджала, што беларусы не з’яўляюцца нацыянальнай групай, а толькі мясцовай ідэнтычнасцю ў складзе рускага народа, а ў канцы артыкула заклікала бацькоў не дапусціць, каб іх дзяцей вучылі беларускай мове, бо гэта прыкмета «нізкага паходжання»«Беларусь — звар’яцелая недадзяржава, а беларуская мова створана трацкістамі», — Regnum:

6 снежня 2016 года ў Брэсце АМАПам быў затрыманы аўтар артыкула Дзмітрый Алімкін па падазрэнні ў здзяйсненні злачынстваў па артыкуле 130 Крымінальнага кодэкса «Распальванне расавай, нацыянальнай або рэлігійнай варожасці або розні». У яго хаце быў праведзены ператрус«Ала Бронь»: у Брэсце затрыманы аўтар артыкула пра Беларусь як недадзяржаву.

7 снежня па справе аб распальванні міжнацыянальнай варожасці быў таксама затрыманы дацэнт кафедры гуманітарных дысцыплін БДУІР Юрый Паўлавец, вядомы прыхільнік заходнерусізму і «рускага свету», які пісаў матэрыялы длы газеты «Советская Белорусия», сайтаў Regnum, «Западная Русь», «Русская Правда» ды іншыхЗатрыманьне Юрыя Паўлаўца афіцыйна не пацьвердзілі. Для Regnum, «Лента.ру», «Eadaily» ён пісаў свае артыкулы пад псеўданімамі Павел Юрынцаў і Мікалай Радаў«Гэта было зроблена непрыгожа, нізка» — шэф-рэдактар «Рэгнума» Баранчык пра затрыманьне Алімкіна і Паўлаўца.

У заяве Следчага камітэта было адзначана, што ў час праведзеных ператрусаў атрыманыя даныя аб дачыненні названых асоб да супрацьпраўнай дзейнасці і атрыманні імі грашовых узнагарод за падрыхтоўку заказных публікацый ад грамадзяніна Беларусі, які стала жыве ў Маскве.

Шэф-рэдактар партала Regnum Юрый Баранчык у адказ на затрыманні заявіў:

9 снежня быў затрыманы карэспандэнт агенцтва Сяргей Шыптэнка, актыўны прыхільнік саюза Беларусі і Расіі, які ў кастрычніку таго ж года быў звольнены з Акадэміі кіравання пры прэзідэнце Рэспублікі Беларусь за супрацоўніцтва з расійскімі СМІЗатрыманы яшчэ адзін прыхільнік «рускага свету» — карэспандэнт Regnum Сяргей Шыптэнка.

20 снежня пасол Расіі ў Беларусі Аляксандр Сурыкаў на прэс-канфэрэнцыі ў Мінску заявіўРасейскі амбасадар адхрысьціўся ад арыштаваных журналістаў «Регнум»:

У сакавіку 2017 года Юрый Баранчык быў затрыманы расійскай паліцыяй на запыт беларускіх улад. Аднак расійскі суд пастанавіў вызваліць яго з-пад варты. Па словах Мадэста Колерава, прадстаўленыя беларускімі ўладамі дакументы «не былі пераканаўчымі». Паводле Колерава, супрацоўнікі агенцтва пацярпелі за тое, што «былі аднымі з першых, хто публічна, доказна, падрабязна даводзіў у сваіх артыкулах, што частка бюракратыі на чале з Макеем вядзе справу да нейкіх перамен, падзей унутры ўлады». Баранчык падаў на імя Прэзідэнта Расіі хадайніцтва, каб яму надалі статус палітычнага ўцекачаБеларускія аўтары «Рэгнума» дагэтуль у турме. Генеральны пракурор Беларусі Аляксандр Канюк назваў гэты крок проста піярамКонюк: заявления Баранчика о политубежище — просто пиар.

30 жніўня аўтарам Regnum выстаўленае канчатковае абвінавачванне за распальванне нацыянальнай варожасці. Алімкіну выстаўленае абвінавачванне па ч. 3 арт. 130 КК Беларусі (распальванне расавай, нацыянальнай або рэлігійнай варожасці або розні), Паўлавец і Шыптэнка абвінавачваецца па двух складах — гэта ч. 1 арт. 233 (незаконная прадпрымальніцкая дзейнасць) і ч. 3 арт. 130 КК. У дачыненні да Юрыя Баранчыка, абвешчанага ў міжнародны вышук, завочна выстаўленае абвінавачванне па ч. 3 арт. 130 ККАўтарам «Рэгнума» выстаўленае канчатковае абвінавачванне за распальванне нацыянальнай варожасці.

26 кастрычніка прэс-сакратар МЗС РФ Марыя Захарава заклікала беларускі бок максімальна адказна разгледзець крымінальную справу ў дачыненні да аўтараў інтэрнэт-партала RegnumРФ призвала Беларусь «ответственно рассматривать» дело авторов Regnum .

18 снежня ў Мінскім гарадскім судзе пачаўся працэс у справе аўтараў Regnum.

Палітычны аналітык Аляксандр Класкоўскі выказаў меркаванне, што справа аўтараў агенцтва Regnum сведчыць пра тое, што з гледзішча беларускага кіраўніцтва экспансія «рускага свету», у тым ліку інфармацыйнай сферы, стала пераходзіць чырвоную рысу, раней афіцыйны Мінск баяўся зрабіць нейкія рашучыя захады ў адказ на паўзучае прасоўванне падобных ідэяў. На яго думку, у беларускага кіраўніцтва ёсць пачуццё небяспекі з усходу, асабліва з улікам таго, што Беларусь знаходзіцца ў моцнай эканамічнай, палітычнай залежнасці ад Масквы і да гэтага часу не вырашаны нафтагазавы канфлікт«Беларуская ўлада зразумела, што трэба паказаць зубы Маскве», — Класкоўскі пра арышты прарасейскіх прапагандыстаў. На думку старэйшага аналітыка Беларускага інстытута стратэгічных даследаванняў Дзяніса Мельянцова, пасля падзей ва Украіне беларускія ўлады пераасэнсавалі моцную прывязанасць да Расіі і пачалі пошук іншых апораў у свеце, у адказ у Расіі сталі дапускаць антыбеларускую прапаганду, якая раней ішла толькі ў вельмі маргінальных СМІ. Справа аўтараў Regnum — гэта спосаб паказаць Расіі, што Беларусь незалежная краінаМельянцоў: Адносіны з Расеяй сёньня ў найгоршай фазе за апошнія 5 гадоў.

14 чэрвеня 2018 г. Калегія Вярхоўнага суда Беларусі ў апеляцыйным парадку разгледзела скаргі былых аўтараў «Regnum» Юрыя Паўлаўца, Дзмітрыя Алімкіна і Сяргея Шыптэнкі на прысуд Мінскага гарадскога суда і пакінула іх без задавальнення.

 Крыніцы 

 Літаратура 



 Спасылкі 


Катэгорыя:Інфармацыйныя агенцтвы Расіі
Катэгорыя:Інтэрнэт-СМІ Расіі
Катэгорыя:Сайты, якія з’явіліся ў 2002 годзе
Катэгорыя:Сайты паводле алфавіта
Катэгорыя:Руская мова ў інтэрнэце
Катэгорыя:Цэнзура ў Беларусі